किसी भी मामले की जांच में सक्षम है बिहार पुलिस
पटना|जदयू केमुख्य प्रवक्ता और विधान पार्षद संजय सिंह ने कहा है कि जब राज्य की पूरी जनता को मुख्यमंत्री नीतीश कुमार पर भरोसा है, तो फिर आईएएस अधिकारियों को क्यों नहीं होगा? दरअसल सुशील कुमार मोदी बीएसएससी मामले में भावनाओं के साथ खेल रहे हैं। बिहार पुलिस किसी भी मामले की जांच में सक्षम है और इसकी पूरी पात्रता रखती है। बिहार पुलिस कई घटनाओं का उद्भेदन 24 घंटे में भी कर चुकी है। सुशील मोदी उन काबिल अधिकारियों पर सवाल उठा रहे हैं, जो लगातार बिहार की सुरक्षा में तैनात हैं। वैसे भी कर्मठ पदाधिकारियों का मनोबल तोड़ने की उनकी पुरानी आदत रही है।
संजय सिंह ने कहा कि बीएसएससी अध्यक्ष सुधीर कुमार बिना बताए बिहार से बाहर थे। मुख्यमंत्री के आदेश पर एसआईटी का गठन जोनल आईजी ने किया है और एसएसपी मनु महाराज के नेतृत्व में आठ सदस्यीय टीम का गठन हुआ। जब एसआईटी अपने लक्ष्य के करीब है तो सुशील मोदी को लग रहा है कि सरकार की वाहवाही हो जाएगी। इसीलिए बेचैनी में वे मामले को डाइवर्ट करना चाहते हैं। उन्हें पता नहीं बिहार सरकार की एजेंसी ने जांच के साथ दोषियों को सजा भी दी है चाहे वो टॉपर मामला हो या फिर कोई और। नवरुणा हत्याकांड, ब्रह्मेश्वर मुखिया हत्याकांड, राजदेव हत्याकांड में सीबीआई ने क्या किया?
hin_Deva hin_Deva hin_Deva